17. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 124625/6250 της 9/9 Αυγ. 1957 Περί ελεγχομένης διαθέσεως των οργανοφωσφορικών εστέρων γαλακτοματοποιησίμου και βρεξίμου μορφής. ΄Εχοντες υπ’ όψιν: 1)Τας περί ελέγχου κυκλοφορίας γεωργικών φαρμάκων διατάξεις του Νόμ. 2147/1952. 2)Την υπ’ αριθ. 109690/5492/5.7.57 απόφασιν ημών δημοσιευθείσαν εις το υπ’ αριθ. 183/1957 Φ.Ε.Κ. περί δεσμεύσεως των οργανοφωσφορικών εστέρων. 3)Την υπ’ αριθ. 29/24.7.57 γνωμοδότησιν της Επιτροπής ελέγχου Γεωργικών Φαρμάκων του Νόμ. 2147/1952, αποφασίζομεν: Επιτρέπομεν την εκ του εξωτερικού εισαγωγήν και διάθεσιν υπό της Α.Τ.Ε και του ιδιωτικού εμπορίου, των εν γένει οργανοφωσφορικών εστέρων υπό μορφήν βρεξίμου κόνεως ή γαλακτοματοποιησίμου διαλύματος. Η διάθεσις των εστέρων τούτων εις τους παραγωγούς δια την καταπολέμησιν των εχθρών των καλλιεργειών, θα ενεργήται μόνον βάσει διατακτικών των γεωπόνων του Υπουργείου Γεωργίας, Α.Τ.Ε. και Οργανισμών Καπνού, Βάμβακος και Κωπαΐδος, θα ελέγχηται δε αύτη υπό των οικείων Διευθύνσεων Γεωργίας. Ως έμποροι εν προκειμένω νοούνται οι εισαγωγείς και οι αποκλειστικοί πωληταί γεωργικών ειδών (ως εργαλείων, μηχανημάτων, σπόρων, φαρμάκων κ.λ.π.) αποκλειομένων οπωσδήποτε των πωλητών τροφίμων, ποτών κ.λ.π. Αι λεπτομέρειαι της κατά τα άνω ελεγχομένης διαθέσεως καθορισθήσονται δι’ ιδιαιτέρας αποφάσεως ημών. 2.Απαγορεύομεν την κατά τα ανωτέρω διάθεσιν των οργανοφωσφορικών εστέρων γαλακτοποιησίμου ή βρεξίμου μορφής δια την καταπολέμησιν των εχθρών της ελαίας πέραν της εικοστής Αυγούστου, την δε χρήσιν αυτών πέραν της πρώτης Σεπτεμβρίου. Κατ’ εξαίρεσιν επιτρέπεται η χρήσις των και πέραν της χρονολογίας ταύτης εις τους ελαιώνας ένθα διεξάγονται προγραμματισμένα πειράματα καταπολεμήσεως εχθρών ελαίας. 3.Επιτρέπομεν την υπό της Α.Τ.Ε. και του ιδιωτικού εμπορίου, εισαγωγήν, πώλησιν και χρήσιν υπό των παραγωγών των εν γένει οργανοφωσφορικών εστέρων υπό μορφήν αραιών κόνεων δι’ επικονιάσεις, χρησιμοποιουμένων δι’ οιανδήποτε καλλιέργειαν. 4.Οι παραβάται της παρούσης τιμωρούνται κατά τας ποινικάς διατάξεις των άρθρ. 35 και επομένων του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 